**Budapest Főváros Főpolgármesteri Hivatala**

**határozatlan időre**

***DevOps***

**munkatársat keres**

Kapcsolódj be a Városháza digitális átalakulásába devOps-osként!

Budapest Főváros Főpolgármesteri Hivatalában a Hivatal digitális transzformációjával, az adatvagyon egységesítésével és megfelelő hasznosításával, a fővárosi szolgáltatások emberközpontú megújításával foglalkozunk. Csapatunkban fejlesztők, adat-specialisták, designerek, tartalomelőállítók dolgoznak a szakmai területekkel közösen. Agilis szemléletben, a design thinking alapelveit érvényesítjük azért, hogy hatékonyabb, a városlakók szempontjait ismerő és arra reagáló szolgáltatásokat hozzunk létre.

A hivatali munkában szigorú információbiztonsági és leállásmentes működést célzó elvárásokkal dolgozunk. A fizikai szervereket a Hivatalban üzemeltetjük, ezeken biztosítja az informatikai terület azokat a virtuális gépeket, amelyeken a webalkalmazásainkat és az adattárházunkat működtetjük. Az önkormányzatokra vonatkozó jogszabályokat követve igyekszünk naprakész CI/CD folyamatokat működtetni, az agilis fejlesztést és a hatékony adatgyűjtést, -feldolgozást és -elemzést lehetővé tevő környezeteket, rendszereket működtetni.

Olyan új munkatársat keresünk, aki devOps-os területen már szerzett tapasztalatot. Aki szívesen állítaná megszerzett tudását a közösség, a város szolgálatába. Aki szereti a szakmai kihívásokat és szívesen tanul. A Hivatalban már harmadik éve gyűjtjük a tapasztalatokat ezen a területen, amit örömmel osztunk meg majd veled, ha csatlakozol hozzánk.

### Feladatok:

* Github Actions CI/CD pipeline-ok fejlesztése, automatizálása, fejlesztői környezetek üzemeltetése és bővítése a felmerülő igények mentén
* Fejlesztési- és release folyamatok optimalizálása, automatizálása
* Rendszerek biztonságosságának monitorozása és fejlesztése
* Konténerizációs technológiák alkalmazása
* Együttműködés más szervezeti egységekkel a meglévő rendszerekkel és eszközökkel való integrálhatóság érdekében
* Részvétel hibakeresésben és javításban
* Részvétel az új funkciók, lehetőségek bevezetésében, kitalálásában, priorizálásában, technikai megvalósíthatóság feltérképezésében és dokumentálásában

### Elvárások:

* Magyar állampolgárság, büntetlen előélet, cselekvőképesség
* Legalább 1 év releváns, adatplatformok fejlesztésében és/vagy DevOps feladatok ellátásában (CI/CD pipeline-ok fejlesztése, üzemeltetése, automatizálás) szerzett tapasztalat
* Felelősségteljes hozzáállás, tulajdonosi szemlélet
* OWASP biztonsági alapelvek ismerete és alkalmazása
* Valamely script nyelv ismerete (sh, bash, Python, PowerShell)
* Git verziókezelés
* Rendszerek és platformok:
	+ Linux rendszerek átfogó ismerete (előny: Ubuntu Server)
	+ Kubernetes (pl. RKE2) és kapcsolódó technológiák ismerete
	+ Harbor, GitHub Actions, Prometheus stack (Prometheus, Grafana, Alertmanager), Loki stack (Promtail, Loki), Nginx Ingress, MetalLB
* Hálózat és konténerizáció:
	+ Alapvető hálózati ismeretek (VLAN, routing, filtering, nat)
	+ Konténerizációs technológiák ismerete (Docker)
	+ CSI driver implementációk (pl. Longhorn, NFS)
* Adatbázisok és storage:
	+ PostgreSQL, MySQL/MariaDB, MinIO, CrateDB ismerete
	+ RabbitMQ tapasztalat
* Infrastruktúra és automatizálás:
	+ Microservice architektúra ismerete
	+ Terraform (Helm, Kubernetes provider) használata

### Előnyt jelent:

* Golang, Python programozási nyelv ismerete
* Windows Server, Hyper-V, CSV, SAN technológiák ismerete
* Azure tapasztalat
* Agilis munkakörnyezetben szerzett tapasztalat

### Amit kínálunk:

* Lehetőség egy szemléletében megújuló Fővárosi Önkormányzat munkájának formálására
* A munkád által jobb hely lehet Budapest
* Támogató csapat
* Önálló munkavégzés és felelősségteljes munkakör
* Zöldmezős projekt
* Otthoni munkavégzés lehetősége
* Kiemelkedő juttatáscsomag
* Kiemelt fizetés

### Csatolandó iratok:

* Részletes szakmai önéletrajz bérigény feltüntetésével, valamint amennyiben rendelkezik GitHub, Bitbucket vagy GitLab profillal, annak megjelölésével
* A végzettséget, szakképesítést igazoló bizonyítványok másolata (ennek hiánya esetén a jelentkezés érvénytelennek tekintendő)
* továbbá arra vonatkozó – aláírásával ellátott – nyilatkozata, hogy a benyújtott önéletrajzában és mellékleteiben foglalt személyes adatainak a kiválasztási eljárással összefüggésben szükséges kezeléséhez hozzájárul (ennek hiánya esetén a jelentkezés érvénytelennek tekintendő).
* A csatolandó nyilatkozat és a vonatkozó adatkezelési tájékoztató megtalálható az einfoszab.budapest.hu/Tevékenységre, működésre vonatkozó adatok/Adatvédelem, közérdekű adatok igénylése/Adatkezelési tájékoztatók/Adatkezelési tájékoztató Budapest Főváros Főpolgármesteri Hivatalhoz álláshirdetésre, pályázatra jelentkezők vagy aktuális álláshirdetés, pályázat hiányában munkát kereső jelentkezők részére menüpont alatt.

**Jelentkezési határidő:** 2025. január 18.

**Az állás betöltésének várható időpontja:** a meghirdetett munkakör az elbírálást követően azonnal betölthető.

**A munkavégzés helye:** 1052 Budapest, Városház u. 9-11.

A jelentkezést a Főpolgármesteri Hivatal Humánerőforrás-menedzsment Főosztálya (1052 Budapest, Városház u. 9-11.) részére vagy a karrier@budapest.hu címre szíveskedjen eljuttatni.

A jelentkezésen kérjük feltüntetni: ***„DevOps munkatárs”***.